Diari Oficial de la Generalitat Valenciana


Sumari del DOGV 6344, del 31-08-2010 (2010/8624)

Notificació de la sentència dictada en el judici de mesures fills extramatrimonials contenciós número 725/2009.
---------------------------------------------------------------------------------------------------------------

### Dades del document

Número de DOGV
:   6344

Data del DOGV
:   31-08-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/8624


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el judici de mesures fills extramatrimonials contenciós número 725/2009. [2010/8624]  
María Dolores Valle Contreras, secretària titular del Jutjat de Primera Instància número 26 de València,  
mitjançant aquest edicte, faig saber:  
Que en les actuacions de mesures fills extramatrimonials del contenciós 000725/2009, seguits a instàncies de Delia Silvia Olariu contra Daniel Tomescu, en situació de rebel·lia, en què en data 15 de juliol de 2010 s'ha dictat la sentència que té la part dispositiva com segueix:  
«Dispositiva  
Estime de forma parcial la demanda presentada per Delia Silvia Olariu contra el seu company sentimental anterior Daniel Tomescu, respecte de la relació paternofilial amb el seu fill menor comú, Patrick-Pablo, i dispose les mesures següents:  
1. Amb el manteniment de la pàtria potestat compartida, que no obstant això l'exercirà exclusivament la mare, s'atribueix a aquesta la guarda i custòdia del fill menor comú, Patrick-Pablo, que ja exercia. No pertoca establir règim de visites, sense perjudici que es puguen demanar i disposar en la fase d'execució de sentència a instàncies de qualsevol de les parts.  
2. Es fixa en dos-cents euros mensuals la quantitat que haurà de pagar el demandat a la progenitora demandant, amb efectes des d'aquesta resolució, en el compte bancari que aquesta determine, en concepte d'aliments en favor del fill comú, Patrick-Pablo, quantitat que s'actualitzarà de forma automàtica cada any conformement a les variacions dels índexs de preus, havent d'abonar a més la meitat de les despeses extraordinàries que s'hi produïsquen en relació amb aquest.  
Notifiqueu aquesta resolució a les parts.  
Manera d'impugnació: mitjançant un recurs d'apel·lació davant d'aquest Jutjat; no obstant això, es portarà a terme el que s'ha disposat. El recurs s'haurà d'interposar per escrit dins del termini de cinc dies, indicant la infracció comesa al parer del recurrent. Sense aquests requisits no s'admetrà el recurs. Haurà d'efectuar-se la consignació de 50 euros, en el compte de dipòsits i consignacions d'aquest Jutjat, obert en Banesto: 0030; Oficina: 3072; DC: 20; Compte del Jutjat: 045738512; en descripció: 1193-0000-02 - número del procediment amb quatre dígits - dos últims números de l'any, llevat que el recurrent tinga concedit el benefici de justícia gratuïta; segons estableix la disposició addicional quinzena de la Llei Orgànica 1/2009, de 3 de novembre, mitjançant l'acreditació de la consignació esmentada. En el cas que no s'efectue el dipòsit es podrà esmenar el defecte en el termini de dos dies, i no s'admetrà a tràmit si no s'esmena. No pertoca fer un pronunciament exprés sobre la imposició de les costes. Aquesta és la meua sentència, que pronuncie, mane i firme».  
I perquè valga de notificació de forma deguda al demandat Daniel Tomescu, en situació de rebel·lia i parador ignorat, expedisc i firme aquest edicte.  
València, 19 de juliol de 2010.- La secretària: María Dolores Valle Contreras.